Julian Brandt. Julian Brandt () (1996-yil 2-may, Bremen, Germaniya) – nemis futbolchisi, Dortmundning „Borussiya“ klubi va Germaniya terma jamoasining hujumkor yarim himoyachisi. Klubdagi faoliyati. Julian oʻz faoliyatini oddiy Borgfeldda boshlagan. 2009-yilda u Oberneuland oʻsmirlar jamoasiga oʻtgan va ikki yildan soʻng „Wolfsburg“ jamosiga oʻtgan. 2014-yilda isteʼdodli yarim himoyachi „Bayer 04“ klubi futbolchisiga aylangan. Uning Germaniya oliy ligasidagi debyuti 2014-yilning 15-fevralida "Schalke 04" jamoasiga qarshi oʻyinda boʻlib oʻtgan. U Chempionlar ligasidagi debyutini uch kundan keyin Paris Saint-Germanga qarshi oʻtkazgan. 2014-yilning 4-aprelida Julian Germaniya chempionatidagi ilk golini „Gamburger SV“ jamoasiga qarshi oʻyinda kiritgan. 2019-yilning 22-may kuni Julian Dortmundning „Borussiya“ jamosiga oʻtgan, shartnoma 2024-yilgacha moʻljallangan. „Augsburg“ jamoasiga qarshi debyutida u birinchi golini urgan. Jamoadagi faoliyati. Julian Germaniya terma jamoasini bir necha yosh toifalarida himoya qilgan. Yoshlar toifasidagi erishgan eng katta yutugʻi qitʼa kubogi kumush medali. 19 yoshgacha boʻlganlar jamoasi tarkibida u 2014-yilgi yoshlar oʻrtasidagi Yevropa chempionatida gʻolib chiqgan Brandt Germaniya Olimpiya terma jamoasi aʼzosi boʻlib, u bilan 2016-yilgi Olimpiya oʻyinlarida kumush medalni qoʻlga kiritgan. Julian birinchi marta 2016-yilda Yevropa chempionati uchun ariza topshirgan lekin kutilmagan holda kattalar terma jamoasiga chaqirilgan. U butun turnirni zaxirada oʻtkazgan va unda birorta ham oʻyin oʻtkazmagan. 2017-yilda u Konfederatsiyalar kubogi gʻolibiga aylangan. 2018-yilgi jahon chempionatida qatnashgan. Statistika. Terma jamoadagi oʻyinlar. Oʻtkazilgan oʻyinlar: 23 Urilgan gollar: 2 Gʻalaba: 14 Durang: 2 Magʻlubiyat: 7